
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ _ Αρ. Φύλλου 971 

31 Οκτωβρίου 1997 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Αναγνώριση Ομογενών απόλιδων ως Ελλήνων υπη¬ 
κόων. 1 

Καθορισμός αποζημιώσεων των μελών, εισηγητών και 
Γραμματέωντης Κεντρικής και Ειδικής Γνωμοδοτικής 
Επιτροπής του άρθρου 8 του Κωδικοποιημένου Ν. 

1892/90. 2 

Καθορισμός αποζημίωσης Προέδρων, Μελών, Ειση¬ 
γητών και Γραμματέων των Δ.Ε. των Κεφαλαίων 
Αποζημιώσεως Φορτοεκφορτωτών (Κ.Α.Φ.) Ξηρός 

και Λιμένων. 3 

Καθορισμός αποζημίωσης μελών της Διοικούσας 
Επιτροπής του Λογαριασμού Προστασίας Φορτο¬ 
εκφορτωτών Λιμενεργατών (Λ.Π.Φ.Λ.). 4 

Καθορισμός αποζημίωσης μελών της Ολομέλειας και 
των Τμημάτων του Ανωτάτου Συμβουλίου Ερ¬ 
γασίας (Α.Σ.Ε.). 5 

Ανακαθορισμός της καθ’ ύλην αρμοδιότητας ορισμέ¬ 
νων ΔΟΥ της περιοχής Αθηνών. 6 

Διορισμός Ε. Καμίτσου ως μέλους του Δ.Σ. του 

Εθνικού Ιδρύματος Ερευνών. 7 

Αποδοχή παραίτησης και αντικατάσταση Αντι¬ 
προέδρου και μέλους του Δ.Σ. της Ελληνικής 

Επιτροπής Ατομικής Ενέργειας (ΕΕΑΕ). 8 

Τροποποίηση και συμπλήρωση των διατάξεων της 
87190 οικ/88 Υπουργικής Απόφασης (ΦΕΚ 637/Β/ 

31.8.1988). 9 

Τροποποίηση ισχύουσας 1321.3/07/90/23.11.1990 
Υπουργικής Απόφασης, περί της δωρεάν ή με έκ¬ 
πτωση διακίνηση με Ε/Γ - Α/Κ πλοία. 10 


ΥΠΟΥΡΓΙΚΕΣ Α ΠΟΦΑΣΕΙΣ ΚΑΙ ΕΓΚΡΙΣΕΙΣ 

Αριθ. Φ.20936/11330 (1) 

Αναγνώριση Ομογενών απόλιδων ως Ελλήνων υπηκόων. 

ΟΥΦΥΠΟΥΡΓΟΣ 

ΕΣΩΤ/ΚΩΝ, ΔΗΜ. Δ/ΣΗΣ ΚΑΙ ΑΠΟΚ/ΣΗΣ 

Με την Φ.20936/11330/21.10.1997 απόφαση του 
Υφ/γού Υπουργείου Εσωτερικών, Δημόσιας Διοίκησης 


και Αποκέντρωσης, αναγνωρίσθηκαν ως Έλληνες υπή¬ 
κοοι, οι ομογενείς απόλιδες ΣΑΡΙΚΑΣ ΙΩΝ του 
Αλεξάνδρου , και ο γιος του Αλέξανδρος. 

Αθήνα, 21 Οκτωβρίου 1997 

Με εντολή Υπουργού 
Η Διευθύντρια 
Θ. ΚΑΡΑΓΙΑΝΝΙΔΟΥ 
-♦- 

Αριθ. 2070618/10442/0022 (2) 

Καθορισμός αποζημιώσεων των μελών, εισηγητών και 
Γραμματέων της Κεντρικής και Ειδικής Γνωμοδοτικής 
Επιτροπής του άρθρου 8 του Κωδικοποιημένου Ν. 
1892/90. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1558/1985 «Κυβέρνηση και 
Κυβερνητικά Όργανα» όπως ισχύει, και ειδικότερα το άρ¬ 
θρο 29Α αυτού. 

2. Το Ν. 2470/1997 «Αναμόρφωση μισθολογίου προσω¬ 
πικού Δημόσιας Διοίκησης κ.λπ. και ειδικότερα το άρθρο 
19 αυτού». 

3. Την υπ’ αριθμό 2030771/4262/0022/24.4.1997 εγκύ¬ 
κλιο εφαρμογής του Ν. 2470/1997. 

4. Τις διατάξεις του Π.Δ. 138/1993 «Περί Οργανισμού 
του Υπουργείου Εθνικής Οικονομίας». 

5. Τις διατάξεις του κωδικοποιημένου με το Π.Δ. 456/95 
(ΦΕΚ 269/Α/95) Ν. 1892/90 όπως ισχύει και ειδικότερα το 
άρθρο 8 αυτού. 

6. Την 50485/30.8.1990 και τις 43322/17.1.1995 και 
23260/18.5.1995 αποφάσεις σύστασης και συγκρότησης 
της Κεντρικής και της Ειδικής Γνωμοδοτικής Επιτροπής 
του άρθρου 8 του Ν. 1892/90 και καθορισμός διαδικασίας 
λειτουργίας τους, όπως τροποποιήθηκαν και συμπληρώ¬ 
θηκαν μεταγενέστερα. 

7. Τις 31547/ΔΙΟΕ 1921/17.9.1996 και 31546/ΔΙΟΕ 
1920/17.9.1996 αποφάσεις «Καθορισμός αποζημίωσης 
μελών εισηγητών και γραμματέων της Κεντρικής και της 
Ειδικής αντίστοιχα Γνωμοδοτικής Επιτροπής του άρθρου 
8του Ν. 1892/90 όπως ισχύει. 

8. Τις διατάξεις του άρθρου 25 του Ν. 2008/92 περί τρο- 

ποποιήσεως και συμπληρώσεως των διατάξεων του Ν. 
1571/85 «Ρύθμιση θεμάτων πετρελαϊκής πολιτικής και ε¬ 
μπορίου πετρελαιοειδών και άλλες διατάξεις», με τις ο¬ 
ποίες θεσπίσθηκε η παρακράτηση ίση με το 2%οτων κα¬ 
ταβαλλόμενων στους επενδυτές επιχορηγήσεων του Ν. 
1262/1982 και Ν. 1892/1990. 

9. Τις διατάξεις του άρθρου 22 παρ. 3 του Ν. 2362/95 
(ΦΕΚ247 Α') «Περί Δημοσίου Λογιστικού Ελέγχου των δα¬ 
πανών του Κράτους και άλλες διατάξεις». 

10. Τις διατάξεις του άρθρου 40 του Ν. 849/78 (ΦΕΚ 
232Α) όπως συμπληρώθηκε μετο άρθρο 8του Ν. 2129/93 
(ΦΕΚ57Α). 

11. Την αριθ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού Οικονομι¬ 
κών για την ανάθεση αρμοδιοτήτων. 

12. Ότι οι παραπάνω Γνωμοδοτικές Επιτροπές εξετά¬ 
ζουν επί μονίμου βάσεως αιτήσεις υπαγωγών, τροποποι¬ 
ήσεων, οριστικοποιήσεων και ανακλήσεων επενδύσεων 
του κωδικοποιημενου αναπτυξιακού νόμου 1892/90 και 
λοιπών αναπτυξιακών νομών και συνεδριάζουν εκτός κα¬ 
νονικού ωραρίου , με διάρκεια που πολλές φορές υπερ¬ 
βαίνει το 8ωρο. 

Ότι η προετοιμασία των εισηγήσεων στις εν λόγω επι¬ 
τροπές είναι μακρόχρονη και ότι απαιτεί εξειδικευμένη 
εργασία. Στις ανωτέρω επιτροπές συμμετέχουν κατά κύ¬ 
ριο λόγο μέλη με προερχόμενα από τη δημόσια διοίκηση 
δηλαδή ιδιώτες εκπρόσωποι τραπεζών, κοινωνικών φορέ¬ 
ων και ειδικοί εμπειρογνώμονες. 

Ότι οι αποζημιώσεις των επιτροπών δεν καλύπτονται α¬ 
πό αποζημιώσεις υπερωριακής εργασίας ή το επίδομα 
παραγωγικότητας όσον αφορά τους εισηγητές, τους 
γραμματείς και όσα μέλη είναι υπάλληλοι του Δημοσίου. 

Ότι οι αποζημιώσεις των ως άνω επιτροπών βαρύνουν 
στο σύνολό τους τις επιχειρήσεις που υπάγονται στα κί- 
νητρατου Ν. 1892/90 μετηνπαρακράτησηπσσοστού2%ο 
επί των καταβαλλομένων σ’ αυτές επιχορηγήσεων σύμ¬ 
φωνα μετο άρθρο 25του Ν. 2008/92. 

Ότι το έργο όλων όσων καθοιονδήποτε τρόπο συμμετέ¬ 
χουν στη λειτουργία των παραπάνω επιτροπών έχει σο¬ 
βαρές επιπτώσεις στην οικονομική και αναπτυξιακή προ¬ 
σπάθεια της χώρας, αποφασίζουμε: 

Άρθρο 1 

1. Στα μέλη και τους νομίμους αναπληρωτές τους, 
στους γραμματείς και τους βοηθούς αναπληρωτές γραμ¬ 
ματείς καθώς και στους εισηγητές της Κεντρικής 
Γνωμοδοτικής Επιτροπής και της Ειδικής Γνωμοδοτικής 
Επιτροπής επενδύσεων 5 έως 25 δις δραχμών του άρ¬ 
θρου 8 του κωδικοποιημένου Ν. 1892/90, οι οποίες συνε¬ 
δριάζουν εκτός κανονικού ωραρίου Δημοσίων Υπηρεσιών 
και οι οποίες για την εφαρμογή της παρούσας νοούνται 
ως μία Επιτροπή, καταβάλλεται μηνιαία αποζημίωση η ο¬ 
ποία κατ’ ανώτατο όριο καθορίζεται ως εξής: 

α) Για κάθε τακτικό μέλος ή τον νόμιμο ααναπληρωτή 
του, ποσό πενήντα χιλιάδες (50.000) δραχμές. 

β) Για τους Γραμματείς και τους αναπληρωτές βοηθούς 
γραμματείς, ποσό σαράντα χιλιάδες (40.000) δρχ. έκαστος. 

γ) Γ ια κάθε εισηγητή του τμήματος αξιολόγησης επεν¬ 
δύσεων και για τους εισηγητές - αξιολογητές μέλη των ε¬ 
πιτροπών που εισηγούνται θέματα υπαγωγής στο Ν. 
1892/90 επενδυτικών σχεδίων και προγραμμάτων ή και 
λοιπά θέματα επενδύσεων του Ν. 1892/90 και λοιπών α¬ 
ναπτυξιακών νόμων, ποσό εβδομήντα χιλιάδων (70.000) 
δραχμών. 


δ) Για κάθε εισηγητή, που εισηγείται όλα τα λοιπά, πλην 
των υπαγωγών νέων επενδυτικών σχεδίων και προγραμμά¬ 
των, θέματα τροποποιήσεων, ολοκληρώσεων και ανακλήσε¬ 
ων εγκριτικών πράξεων επενδύσεωντου Ν. 1892/90ήτου Ν. 
1262/82, ποσό τριάντα χιλιάδες (30.000) δραχμές. 

2. Οι καθοριζόμενες στην παράγραφο 1 μηνιαίες απο¬ 
ζημιώσεις, καταβάλλονται για τη συμμετοχή στις πραγ¬ 
ματοποιούμενες συνεδριάσεις των προαναφερθεισών 
Γνωμοδοτικών Επιτροπών οι οποίες όσον αφορά τους υ¬ 
παλλήλους της παρ. 1 γ' του παρόντος άρθρου για την ε¬ 
φαρμογή της παρούσας λογίζονται ως μία Γνωμοδοτική 
Επιτροπή. 

Άρθρο 2 

1.0 κατά περίπτωση ακριβής καθορισμός των μηνιαίων 
αποζημιώσεων που θα καταβάλλονται θα προκύπτει από 
τα στοιχεία λειτουργίας και των δύο Γνωμοδοτικών 
Επιτροπών που θα πραγματοποιούν ετησίως σαράντα 
(40) τουλάχιστον συνεδριάσεις συνολικά, καθώς και από 
τις συμμετοχές των μελών, των εισηγητών, των γραμμα¬ 
τέων και των αναπληρωτών βοηθών γραμματέων σ’ αυ¬ 
τές, σύμφωνα με τα οριζόμενα στην επόμενη παράγραφο 
2. Στο πλαίσιο αυτό καταρτίζεται, από τους γραμματείς 
των επιτροπών, διαπιστωτική πράξη με τα στοιχεία λει¬ 
τουργίας, συμμετοχής και εισηγήσεων στις δύο επιτρο¬ 
πές, η οποία υπογράφεται από τον πρόεδρο των επιτρο¬ 
πών αυτών. 

2. Καθορισμός μηνιαίων αποζημιώσεων: 

α) Η μηνιαία αποζημίωση κάθε τακτικού μέλους, κάθε α¬ 
ναπληρωματικού μέλους, κάθε γραμματέα και κάθε ανα¬ 
πληρωτή γραμματέα, καθορίζονται αναλογικά με τον α¬ 
ριθμό των συμμετοχών καθενός προς το σύνολο των 
πραγματοποιηθεισών συνεδριάσεων εκάστης των δύο ε¬ 
πιτροπών κάθε μήνα. 

β) Η μηνιαία αποζημίωση κάθε εισηγητή καθορίζεται α¬ 
ναλογικά με τον συνολικό αριθμό των εισηγουμένων από 
αυτόν θεμάτων μέσα στο μήνα και στις δύο επιτροπές 
προς το σύνολο των πραγματοποιουμένων μέσα στο μή¬ 
να συνεδριάσεων και των δύο επιτροπών. 

Σε περίπτωση που ο αριθμός των εισηγουμένων θεμά¬ 
των ενός εισηγητή είναι μεγαλύτερος από τον αριθμό των 
πραγματοποιουμένων εντός τους μήνα συνεδριάσεων 
των δύο επιτροπών, τα επιπλέον εισηγηθέντα θέματα με- 
ταφέρονται για να συνυπολογισθούν στην αποζημίωση 
του εισηγητή στους επόμενους μήνες. 

3. Γιατον υπολογισμό των αποζημιώσεων του χρονικού 
διαστήματος αναδρομικής ισχύος της παρούσης απόφα¬ 
σης από 1 Ιανουάριου 1997 μέχρι την έναρξη ισχύος της 
παρούσης απόφασης θα λαμβάνεται υπόψη ο αριθμός 
των μηνών, ο αριθμός των συνεδριάσεων εκάστης επι¬ 
τροπής όσον αφορά τα μέλη της παρ. Ιατου άρθρου 1 και 
ο συνολικός αριθμός των εισηγήσεων εκάστου εισηγητή 
και στις δύο επιτροπές. 

Άρθρο 3 

Οι μηνιαίες αποζημιώσεις της παρούσης απόφασης κα¬ 
ταβάλλονται εφόσον οι πάσης φύσεως αποζημιώσεις επι¬ 
τροπών, συμβουλίων κλπ. για κάθε δικαιούχο δεν υπερ¬ 
βαίνουν το 50% του μηνιαίου μισθού του. 

Άρθρο 4 

1. Από τις διατάξεις της παρούσας απόφασης προκύ¬ 
πτει ετήσια δαπάνη σε βάρος του κρατικού προϋπολογι¬ 
σμού ύψους δέκα πέντε εκατομμυρίων (15.000.000) 
δραχμών περίπου για το έτος 1997 και για καθένα από τα 
επόμενα οικονομικά έτη. 

2. Για την ανωτέρω δαπάνη έχει εγγράφει πίστωση στον 
προϋπολογισμό Δημοσίων Επενδύσεων ίση με το 2% των 
ετήσιων πιστώσεων για κάλυψη επιχορηγήσεων του Ν. 
1262/82καιτου Ν. 1892/90σύμφωναμετάρθρο25του Ν. 
2008/1992 (ΦΕΚ 16/Α792). 

Άρθρο 5 

1. Η ισχύς της παρούσας απόφασης ανατρέχει την 
1.1.1997. 

2. Η παρούσα να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1997 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΥΦΥΠ. ΟΙΚΟΝΟΜΙΚΩΝ 

ΓΙΑΝΝΟΣ Π ΑΠΑΝΤΩΝ ΙΟΥ ΝΙΚ. ΧΡΙΣΤΟΔΟΥΛΑΚΗΣ 

-*- 

Αριθ. 2074540/10925/0022 (3) 

Καθορισμός αποζημίωσης Προέδρων, Μελών, Εισηγη¬ 
τών και Γραμματέων των Δ.Ε. των Κεφαλαίων 
Αποζημιώσεως Φορτοεκφορτωτών (Κ.Α.Φ.) Ξηράς και 
Λιμένων. 

ΟΙ ΥΠΟΥΡΓΟΙ 

ΟΙΚΟΝΟΜΙΚΩΝ ΚΑΙ ΕΡΓΑΣΙΑΣ ΚΑΙ 
ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 19του Ν. 2470/97 (ΦΕΚ 40/Α721.3.97). 

β. Του άρθρου 27 του Ν. 2081/92 (ΦΕΚ 154/Α792), με την 
οποία συμπληρώθηκε το άρθρο 29 του Ν. 1558/85 όπως 
αντικαταστάθηκε με την παρ. 2α, άρθ. 1 του Ν. 2469/97 
(ΦΕΚ 38/Α714.3.97). 

γ. Του άρθρου 40 του Ν. 849/78 (ΦΕΚ 232/Α778), όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α793). 

δ. Του άρθρου 18του Ν. 2224/94 (ΦΕΚ 112/Α76.7.94) και 
του Π.Δ. 372/95 (ΦΕΚ 201/Α795). 

2. Την κ.υ.α. αριθ. 95445/24.10.95 (ΦΕΚ898/Β795). 

3. Τους οικείους Κανονισμούς των Κεφαλαίων 
Αποζημιώσεως Φορτοεκφορτών (Κ.Α.Φ.) Ξηράς και 
Λιμένων. 

4. Την αριθ. 1107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
για την ανάθεση αρμοδιοτήτων στους Υφυπουργούς 
Οικονομικών. 

5. Τις σχετικές προτάσεις των Διοικουσών Επιτροπών 
των Κ.Α.Φ. Ξηράς και ΛΙμένων. 

6. Το γεγονός ότι από την απόφαση αυτή προκαλείται 
δαπάνη σε βάρος του προϋπολογισμού των Κεφαλαίων 
Αποζημιώσεως Φορτοεκφορτωτών Ξηράς και Λιμένων ύ¬ 
ψους 48.000.000δρχ. περίπου για τοτρέχον οικονομικό έ¬ 
τος και για καθένα από τα επόμενα πέντε (5) τουλάχιστον 
οικονομικά έτη. 

Η ανωτέρω δαπάνη θα καλυφθεί από τον προϋπολογι¬ 
σμό των Κεφαλαίων Αποζημιώσεως Φορτοεκφορτωτών 
Ξηράς και Λιμένων οικ. έτους 1997 και θα βαρύνει τον ΚΑΕ 
0264 «Αποζημίωση για συμμετοχή σε συμβούλια ή 
επιτροπές» και από τον ίδιο ΚΑΕ για τα επόμενα πέντε (5) 
τουλάχιστον οικον. έτη από τα ίδια έσοδα των Κ.Α.Φ. 
Ξηράς και Λιμένων, αποφασίζουμε: 

1. Καθορίζουμε την αποζημίωση των Προέδρων, μελών, 
εισηγητών και γραμματέων των κατωτέρω Διοικουσών 
Επιτροπών των Κεφαλαίων Αποζημιώσεως 
Φορτοεκφορτωτών Ξηράς και Λιμένων για τη συμμετοχή 


τους στις συνεδριάσεις αυτών ως εξής: 

Α. Κεφάλαια Αποζημιώσεως Φορτοεκφορτωτών Ξηράς: 
α. Σε οκτώ χιλιάδες πεντακόσιες (8.500) δρχ. κατά συ¬ 
νεδρίαση: 

1) Χαλκίδας μέχρι 3 συνεδριάσεις κατά μήνα 

2) Πατρών μέχρι 3 συνεδριάσεις κατά μήνα 

3) Καρδίτσας μέχρι 3 συνεδριάσεις κατά μήνα 

4) Αιγίου μέχρι 3 συνεδριάσεις κατά μήνα 

5) Καβάλας μέχρι 3 συνεδριάσεις κατά μήνα 

6) Χανίων μέχρι 3 συνεδριάσεις κατά μήνα 

7) Ηρακλείου μέχρι 4 συνεδριάσεις κατά μήνα 

8) Ρεθύμνης μέχρι 3 συνεδριάσεις κατά μήνα 

9) Πειραιά μέχρι 4 συνεδριάσεις κατά μήνα 

10) Λάρισας μέχρι 4 συνεδριάσεις κατά μήνα 

11) Πρέβεζας μέχρι 3 συνεδριάσεις κατά μήνα 

12) Θεσ/νίκης μέχρι 6 συνεδριάσεις κατά μήνα και μέχρι 
50 συνεδριάσεις ετησίως 

13) Αγρίνιου μέχρι 36 συνεδριάσεις ετησίως 

14) Βόλου μέχρι 3 συνεδριάσεις κατά μήνα 

15) Αθηνών μέχρι 3 συνεδριάσεις κατά μήνα. 

β. Σε έξι χιλιάδες πεντακόσιες (6.500) δρχ. κατά συνε¬ 
δρίαση: 

Κιάτου μέχρι 2 συνεδριάσεις κατά μήνα. 

γ. Σε επτά χιλιάδες (7.000) δρχ. κατά συνεδρίαση: 

Νάξου μέχρι 12 συνεδριάσεις ετησίως. 

δ. Σε έξι χιλιάδες (6.000) δρχ. κατά συνεδρίαση: 

Άρτας μέχρι 12 συνεδριάσεις ετησίως. 

Β. Κεφάλαια Αποζημιώσεως Φορτοεκφορτωτών 
Λιμένων: 

α. Σε οκτώ χιλιάδες πεντακόσιες (8.500) δρχ. κατά συ¬ 
νεδρίαση: 

1) Πρέβεζας μέχρι 3 συνεδριάσεις κατά μήνα 

2) Πατρών μέχρι 3 συνεδριάσεις κατά μήνα 

3) Χανίων - Σούδας μέχρι 3 συνεδριάσεις κατά μήνα 

4) Καβάλας μέχρι 3 συνεδριάσεις κατά μήνα 

5) Ρεθύμνου μέχρι 4 συνεδριάσεις κατά μήνα 

6) Ηρακλείου μέχρι 4 συνεδριάσεις κατά μήνα 

7) Ρόδου μέχρι 2 συνεδριάσεις κατά μήνα 

8) Αλεξανδρούπολης μέχρι 3 συνεδριάσεις κατά μήνα 

9) Θεσ/νίκης (για Εισηγητή και Γραμματέα) μέχρι 50 συ¬ 
νεδριάσεις ετησίως. 

β. Σε επτά χιλιάδες (7.000) δρχ. κατά συνεδρίαση: 

Βόλου μέχρι 2 συνεδριάσεις κατά μήνα. 

γ. Σε έξι χιλιάδες (6.000) δρχ. κατά συνεδρίαση: 

Πάρου μέχρι 3 συνεδριάσεις κατά μήνα 
Κιάτου μέχρι 36 συνεδριάσεις ετησίως. 
δ. Σε οκτώ χιλιάδες (8.000) δρχ. κατά συνεδρίαση: 
Κατακόλου μέχρι 2 συνεδριάσεις κατά μήνα, 
ε. Σε πέντε χιλιάδες (5.000) δρχ. κατά συνεδρίαση: 

1) Σητείας μέχρι 16 συνεδριάσεις ετησίως 

2) Αμφιλοχίας μέχρι 24 συνεδριάσεις ετησίως. 

Γ. Κεφάλαιο Αποζημιώσεως Φορτοεκφορτωτών Λιμένα 
και Ξηράς: 

1) Κορίνθου σε οκτώ χιλιάδες (8.000) δρχ. κατά συνε¬ 
δρίαση και μέχρι 3 συνεδριάσεις κατά μήνα 

2) Σύρου σε έξι χιλιάδες (6.000) δρχ. κατά συνεδρίαση 
και μέχρι 3 συνεδριάσεις κατά μήνα. 

2. Η απόφαση αυτή ισχύει από 1.1.97. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2071179/10521/0022 (4) 

Καθορισμός αποζημίωσης μελών της Διοικούσας 
Επιτροπής του Λογαριασμού Προστασίας Φορτο¬ 
εκφορτωτών Λιμενεργατών (Λ.Π.Φ.Λ.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 28του Π.Δ. 368/89 (ΦΕΚ 163/Α/89). 

β. Του άρθρου 19του Ν. 2470/97 (ΦΕΚ40/Α721.3.97). 

γ. Του άρθρου 27 του Ν. 2081/92 (ΦΕΚ 154/Α/92), με την 
οποία συμπληρώθηκε το άρθρο 29 του Ν. 1558/85 όπως 
αντικαταστάθηκε με την παρ. 2α, άρθ. 1 του Ν. 2469/97 
(ΦΕΚ 38/Α714.3.97). 

δ) Του άρθρου 40 του Ν. 849/78 (ΦΕΚ 232/Α778), όπως 
συμπληρώθηκε με το άρθρο 8 του Ν. 2129/93 (ΦΕΚ 
57/Α793). 

ε. Του άρθρου 18του Ν. 2244/94 (ΦΕΚ 112/Α76.7.94) και 
του Π.Δ. 372/95 (ΦΕΚ 201/Α795). 

2. Την κ.υ.α. αριθ. 95445/24.10.95 (ΦΕΚ898/Β795). 

3. Την αριθ. 91521/11.3.97 απόφαση του Υπουργού 
Εργασίας «Ανασυγκρότηση της Διοικούσας Επιτροπής 
του Λογαριασμού Προστασίας Φορτοεκφορτωτών 
Λιμενεργατών··. 

4. Την αριθ. 1 107147/1239/0006Α/4.10.96 κοινή απόφα¬ 
ση του Πρωθυπουργού και του Υπουργού Οικονομικών 
για την αναθεση αρμοδιοτήτων στους Υφυπουργούς 
Οικονομικών. 

5. Το έγγραφο αριθ. 151/2.6.97του Λ.Π.Φ.Λ. 

6. Το γεγονός ότι από την απόφαση αυτή προκαλείται 
δαπάνη ύψους 3.500.000 δρχ. περίπου γιατοτρέχον οι¬ 
κονομικό έτος 1997, η οποία θα καλυφθεί από τις πιστώ¬ 
σεις, που έχουν προβλεφθεί στον ΚΑΕ 0264 «Αποζημίωση 
για συμμετοχή σε συμβούλια και επιτροπές» ύψους 
4.000.000 δρχ. του προϋπολογισμού του Λ.Π.Φ.Λ. έτους 
1997 και δαπάνη ύψους 3.540.000 δρχ. περίπου για καθέ¬ 
να από τα επόμενα πεντε (5) τουλάχιστον οικονομικά έτη, 
η οποία θα καλυφθεί από τα ίδια έσοδα του Λ.Π.Φ.Λ. και α¬ 
πό τις πιστώσεις που θα προβλεφθούν στον ΚΑΕ 0264 
«Αποζημίωση για συμμέτοχη σε συμβούλια και 
επιτροπές». 

7. Την ανάγκη καθορισμού σε μηνιαία βάση της αμοιβής 
των μελών της Δ.Ε. του Λ.Π.Φ. Λ., αποφασίζουμε: 

1. Καθορίζουμε τη μηνιαία αποζημίωση των μελών της 
Διοικούσας Επιτροπής του Λογαριασμού Προστασίας 
Φορτοεκφορτωτών Λιμενεργατών, για τη συμμετοχή 
τους στις συνεδριάσεις αυτής, ως εξής: 

α) Πρόεδρος ποσό 50.000 δρχ. 

β) Μέλη ποσό 45.000 δρχ. 

γ) Εισηγητές και Γραμματέας ποσό 45.000 δρχ. για κα- 
θέναν. 

2. Η αποζημίωση αυτή καταβάλλεται για πραγματοποί¬ 
ηση πέντε (5) τουλάχιστον συνεδριάσεων κατά μήνα. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. Για 
συμμετοχή σε λιγότερες συνεδριάσεις από τις πραγμα- 
τοποιηθείσες κατά μήνα καταβάλλεται η ανάλογη αποζη¬ 
μίωση. 

3. Η κ.υ.α. 2081982/1 1991/0022/19.12.96 (ΦΕΚ 
1209/Β/96) καταργείται. 

4. Η απόφαση αυτή ισχύει από 1.1.97. 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ ΕΡΓΑΣΙΑΣ ΚΑΙ 

ΟΙΚΟΝΟΜΙΚΩΝ ΚΟΙΝΩΝΙΚΟΝ ΑΣΦΑΛΙΣΕΩΝ 

ΝΙΚ. ΧΡΙΣΤΟΔΟΥΛΑΚΗΣ ΜΙΛΤ. ΠΑΠΑΪΩΑΝΝΟΥ 

-♦- 

Αριθ. 2074539/10924/0022 (5) 

Καθορισμός αποζημίωσης μελών της Ολομέλειας και των 
Τμημάτων του Ανωτάτου Συμβουλίου Εργασίας 
(Α.Σ.Ε.). 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ ΚΑΙ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

α. Του άρθρου 25του Π.Δ. 368/89 (ΦΕΚ 163/Α789). 
β. Του άρθρου 19του Ν. 2470/97 (ΦΕΚ40/Α721.3.97). 
γ. Του άρθρου 27του Ν. 2081/92 (ΦΕΚ 154/Α792), με την 
οποία συμπληρώθηκε το άρθρο 29 του Ν. 1558/85, όπως 
αντικαταστάθηκε με την παρ. 2α, αρθρ. 1 του Ν. 2469/97 
(ΦΕΚ38/Α714.3.97). 

δ. Του άρθ. 40 του Ν. 849/78 (ΦΕΚ232/Α778), όπως συ¬ 
μπληρώθηκε με το άρθ. 8του Ν. 2129/93 (ΦΕΚ57/Α793). 

ε. Του άρθρου 18του Ν. 2224/94 (ΦΕΚ 112/Α76.7.94) και 
του Π.Δ. 372/95 (ΦΕΚ201/Α795). 

στ. Των άρθρων 28 - 33 του Ν. 3239/55, όπως τροποποι¬ 
ήθηκαν με το άρθρο 1 του Ν.Δ. 184/69 (ΦΕΚ85/Α769). 
ζ. Του άρθρου ΙδτουΝ. 1568/85 (ΦΕΚ 117/Α/85). 
η. Του άρθρου 39 παρ. 1 εδαφ. 4 του Ν. 1836/89 (ΦΕΚ 
79/Α789). 

θ. Του άρθρου 9του Ν. 1414/84 (ΦΕΚ 10/Α784). 
ι. Του Π.Δ. 296/91 (ΦΕΚ 104/Α791). 

2. Την κ.υ.α. αριθμ. 95445/24.10.95 (ΦΕΚ 898/Β795). 

3. Τις αποφάσεις αριθμ. 94031/95, 94031/Α795 και 
93027/97 του Υπουργού Εργασίας «Ανασυγκρότηση 
Ολομέλειας και Τμημάτων του Ανωτάτου Συμβουλίου 
Εργασίας (Α.Σ.Ε.)». 

4. Το απόσπασμα πρακτικού της Ολομέλειας του Α.Σ.Ε. 
συνεδρίασης αριθμ. 19/25.6.97. 

5. Την αριθμ. 1107147/1239/0006Α/4.10.96 κοινή από¬ 
φαση του Πρωθυπουργού και του Υπουργού 
Οικονομικών για την ανάθεση αρμοδιοτήτων στους 
Υφυπουργούς Οικονομικών. 

6. Το γεγονός ότι από την απόφαση αυτή προκαλείται 
δαπάνη ύψους 26.000.000 δρχ. περίπου για το τρέχον οι¬ 
κονομικό έτος 1997, η οποία θα καλυφθεί από τις πιστώ¬ 
σεις, που έχουν προβλεφθεί στον ΚΑΕ 0264 «Αποζημίωση 
για συμμετοχή σε Συμβούλιο ή Επιτροπές» ύψους 
26.000.000 δρχ. του Προϋπολογισμού του Α.Σ.Ε. έτους 
1997 και δαπάνη ύψους 50.400.000 δρχ. περίπου για κα¬ 
θένα από τα επόμενα πέντε (5) τουλάχιστον οικονομικά έ¬ 
τη, η οποία θα καλυφθεί από τα ίδια έσοδα του Α.Σ.Ε. και 
από τις πιστώσεις που θα προβλεφθούν στον ΚΑΕ 0264 
«Αποζημίωση για συμμετοχή σε συμβούλια και 
επιτροπές». 

7. Την ανάγκη καθορισμού σε μηνιαία βάση της αμοιβής 
των μελών της Ολομέλειας και των Τμημάτων του 
Ανωτάτου Συμβουλίου Εργασίας», αποφασίζουμε: 

1. Καθορίζουμε την μηνιαία αποζημίωση των μελών της 

Ολομέλειας και των Τμημάτωντου Ανωτάτου Συμβουλίου 
Εργασίας (Α.Σ.Ε.), για τη συμμετοχή τους στις συνεδριά¬ 
σεις αυτής, ως εξής: 

α) Πρόεδρος ποσό 60.000 δρχ. για τον καθένα. 

β) Μέλη ποσό 40.000 δρχ. για τον καθένα. 

γ) Εισηγητές και Γραμματείς ποσό 40.000 για τον καθέ¬ 
να. 

2. Η αποζημίωση αυτή καταβάλλεται για πραγματοποί¬ 
ηση τεσσάρων (4) τουλάχιστον συνεδριάσεων κατά μήνα. 

Τυχόν πραγματοποίηση περισσοτέρων συνεδριάσεων 
δεν δημιουργεί αξίωση για πρόσθετη αποζημίωση. Για 
συμμετοχή σε λιγότερες συνεδριάσεις από τις πραγμα- 
τοποιηθείσες κατά μήνα καταβάλλεται η ανάλογη αποζη¬ 
μίωση. 

3. Η κ.υ.α. 2084461/9760/0022/16.1.96 (ΦΕΚ 47/Β796) 
καταργείται. 

4. Η απόφαση αυτή ισχύει από 1.1.97. 

5. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 21 Οκτωβρίου 1997 

ΟΙ ΥΠΟΥΡΓΟΙ 

ΥΦΥΠΟΥΡΓΟ/ 

ΟΙΚΟΝΟΜΙΚΟΝ 

ΝΙΚ. ΧΡΙΣΤΟΔΟΥΛΑΚΗΣ 

- ♦- 

Αριθ. 1108269/1823/Α0006 (6) 

Ανακαθορισμός της καθ' ύλην αρμοδιότητας ορισμένων 
ΔΟΥ της περιοχής Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις: 

α) Του άρθρου 32 του Ν. 1828/1989 «Αναμόρφωση της 
φορολογίας εισοδήματος και άλλες διατάξεις» (Α' 2). 

β) Των παρ. 2 και 6 του άρθρου 1 του Π.Δ. 218/1997 
«Ενοποίηση και κατάργηση Δημοσίων Οικονομικών 
Υπηρεσιών (ΔΟΥ)» (Α' 168), σύμφωνα με τις οποίες οιΔΟΥ 
Α' και Β' Ελευθερίων Επαγγελμάτων Αθηνών καταργού- 
νται και η καθ’ ύλην αρμοδιότητα αυτών περιέχονται στις 
ΔΟΥ που είναι κατά τόπου αρμόδιες για την φορολογία ει¬ 
σοδήματος του φυσικού ή νομικού προσώπου, κατα περί¬ 
πτωση, κατά το τελευταίο οικονομικό έτος. 

γ) Του άρθρου 29Α του Ν. 1558/1985 «Κυβέρνηση και 
Κυβερνητικά Όργανα» (Α' 137), όπως προστέθηκε με το 
άρθρο 27τουΝ.2081/1992 (Α' 154) και τροποποιήθηκε με 
το άρθρο 1 παρ. 2ατου Ν. 2469/1997 (Α’ 38). 

2. Την ανάγκη μη επιβάρυνσης των ΔΟΥ Α’ και Β' 
Ελευθερίων Επαγγελμάτων Αθηνών με νέους επιτηδευ- 
ματίες, για την ταχύτερη διεκπεραίωση των εργασιών 
παύσης της λειτουργίας τους και περιέλευσης των υπο- 
θέσεωντης αρμοδιότητας αυτών στις ΔΟΥ της παρ. 6του 
άρθρου 1 του Π.Δ. 218/1997. 

3. Το γεγονός ότι, από τις διατάξεις της απόφασης αυ¬ 
τής δεν προκαλειται δαπάνη σε βάρος του Κρατικού 
Προϋπολογισμού, αποφασίζουμε: 

1. Ανακαθορίζουμε την καθ’ ύλην αρμοδιότητα των ΔΟΥ 
Α' και Β' Ελευθερίων Επαγγελμάτων Αθηνών, μέχρι την 
παύση λειτουργίας τους, με την υπαγωγή από 1ης 
Νοεμβρίου 1997, στις ΔΟΥ της παρ. 6 του άρθρου 1 του 
Π.Δ. 218/1997 και ειδικότερα στις ΔΟΥ Α' Αθηνών (Α', Β', 
Γ) Δ' Αθηνών, Ε' Αθηνών, ΣΤ' Αθηνών, Ζ' Αθηνών, Η' 
Αθηνών, Θ' Αθηνών, Γ Αθηνών, ΙΑ' Αθηνών, ΙΒ' Αθηνών, 


ΙΓ' Αθηνών, ΙΔ' Αθηνών, ΙΕ' Αθηνών, ΙΣΤ' Αθηνών, ΙΖ' 
Αθηνών, ΙΗ' Αθηνών, ΙΘ' Αθηνών, Κ' Αθηνών, ΚΒ' Αθηνών, 
ΚΓ' Αθηνών, (ανάλογα με την κατά τόπον αρμοδιότητά 
τους για τη φορολογία εισοδήματος φυσικού ή νομικού 
προσώπου), όλων των ελευθέρων επιτηδευματιών αρμο¬ 
διότητας των ΔΟΥ Α' και Β' Ελευθερίων Επαγγελμάτων 
Αθηνών, που θα κάνουν έναρξη επιτηδεύματος μετά την 
31η Οκτωβρίου 1997. 

2. Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Οκτωβρίου 1997 

Ο ΥΠΟΥΡΓΟΣ 

ΓΙΑΝΝΟΣ ΠΑΠΑΝΤΩΝΙΟΥ 
-♦- 

Αριθ. 11342 (ΦΟΡ) 1333 (7) 

Διορισμός Ε. Καμίτσου ως μέλους του Δ.Σ. του Εθνικού 
Ιδρύματος Ερευνών. 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 9 του Ν. 1514/85 «Ανάπτυξη 
της Επιστημονικής και Τεχνολογικής Έρευνας». 

2. Το Π.Δ. 226/89 «Οργανισμός του Εθνικού Ιδρύματος 
Ερευνών» που τροποποιήθηκε από το Π.Δ. 392/96. 

3. Την υπ’ αριθ. 3144 (ΦΟΡ) 381/15.3.96 απόφαση της 
Υπουργού Ανάπτυξης με την οποία συγκροτήθηκε το Δ.Σ. 
του ΕΙΕ, όπως συμπληρώθηκε με την υπ’ αριθμ. 3589 
(ΦΟΡ) 437/3.4.96 ομοία. 

4. Την υπ'αριθμ. 10379 (ΦΟΡ) 1235/2.10.97 απόφαση της 
Υπουργού Ανάπτυξης με την οποία διορίστηκε ο Ε. 
Καμίτσος στη θέση του Διευθυντή του Ινστιτούτου 
Θεωρητικής και Φυσικής Χημείας του ΕΙΕ, αποφασίζουμε: 

Διορίζουμε τον Ευστράτιο Καμίτσο, Διευθυντή του 
Ινστιτούτου Θεωρητικής και Φυσικής Χημείας του 
Εθνικού Ιδρύματος Ερευνών, ως μέλος του Διοικητικού 
Συμβουλίου αυτού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1997 

Η ΥΠΟΥΡΓΟΣ 

Β. ΠΑΠΑΝΔΡΕΟΥ 
-♦- 

Αριθ. 11313 (ΦΟΡ) 1200 (8) 

Αποδοχή παραίτησης και αντικατάσταση Αντιπροέδρου 
και μέλους του Δ.Σ. της Ελληνικής Επιτροπής 
Ατομικής Ενέργειας (ΕΕΑΕ). 

Η ΥΠΟΥΡΓΟΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του Ν. 1733/87 όπως συμπληρώθηκε με 
τον Ν. 2496/97. 

2. Το Π.Δ. 404/93 «Οργανισμόςτης ΕΕΑΕ». 

3. Τις υπ’ αριθμ. 14976/(ΦΟΡ) 1747/8.12.95 και 
9052/(ΦΟΡ) 998/3.9.96 αποφάσεις των Υπουργών 
Βιομηχανίας, Ενέργειας και Τεχνολογίας και Ανάπτυξης 
ανπστοίχως, τις από 12.9.97 εγγραφές παραιτήσεωςτων: 
Σ. Σιμόπουλου και I. Παπάζογλου από τις θέσεις του 
Αντιπροέδρου και του μέλους του Δ.Σ. της ΕΕΑΕ αντι- 
στοίχως, αποφασίζουμε: 

α. Αποδεχόμαστε την παραίτηση των: Σ. Σιμόπουλου και 
I. Παπάζογλου από τη θέση του Αντιπροέδρου και του μέ¬ 
λους του Διοικητικού Συμβουλίου της Ελληνικής 


ΕΡΓΑΣΙΑΣ ΚΑΙ ΚΟΙΝΩΝΙΚΩΝ 
ΑΣΦΑΛΙΣΕΩΝ 

ΜΙΛΤ. ΠΑΠΑΪΩΑΝΝΟΥ 

Επιτροπής Ατομικής Ενέργειας αντιστοίχως. 

β. Διορίζουμε τον Μ. Αντωνόπουλο - Ντόμη, ως αντι¬ 
πρόεδρο του Δ.Σ. της ΕΕΑΕ και τον Εμμ. Δρυ, ως μέλος 
αυτού μέχρι τη λήξη της θητείας του Δ.Σ. της ΕΕΑΕ που 
συγκροτήθηκε με την υπ' αριθμ. 14976/(ΦΟΡ) 
1747/8.12.95 απόφαση, ήτοι μέχρι 17.12.98. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 22 Οκτωβρίου 1997 

Η ΥΠΟΥΡΓΟΣ 

Β.ΠΑΠΑΝΔΡΕΟΥ 
-♦- 

Αριθ. 7453 (9) 

Τροποποίηση και συμπλήρωση των διατάξεωντης 87190 
οικ/88 Υπουργικής Απόφασης (ΦΕΚ637/Β/31.8.1988). 

Ο ΥΠΟΥΡΓΟΣ ΔΙΚΑΙΟΣΥΝΗΣ 

Έχοντας υπόψη: 

1. Το άρθρο 2 της με αριθμ. 10/9.1.1988 πράξης του 
Υπουργικού Συμβουλίου, που κυρώθηκε με το άρθρο 2 
του Ν. 1788/88 (ΦΕΚ Α' 131), σχετικά μετηνπαραχώρηση 
από το ΤΑ.Χ.ΔΙ.Κ. ακινήτου στην περιοχή Αμπελοκήπων 
του Δήμου Αθηναίων για διαμόρφωση πλατείας και κατα¬ 
σκευή υπογείου χώρου στάθμευσης αυτοκινήτων κ.λ.π., 
και ιδιαίτερα το τελευταίο εδάφιο της παρ. 1 αυτού, που 
ορίζει ότι ο τρόπος και η διαδικασία παραχώρησης γίνεται 
με απόφαση του Υπουργού Δικαιοσύνης. 

2. Την αριθμ. 87190 οικ./88 Υπουργική Απόφαση (ΦΕΚ 
637/Β/31.8.1988), με την οποία αποφασίστηκε ο τρόπος 
και η διαδικασία παραχώρησης. 

3. Την από 28.3.1990 σύμβαση παραχώρησης χρήσης 
ακινήτου που υπογράφηκε μεταξύ ΤΑ.Χ.ΔΙ.Κ. και 
Υ.ΠΕ.ΧΩ.Δ.Ε. 

4. Την 830/25.6.97 απόφαση του Δ.Σ. του ΤΑ.Χ.ΔΙ.Κ., α¬ 
ποφασίζουμε: 

Τροποποιούμε την άνω αριθμ. 87190 οικ./88 Υπουργική 
Απόφαση (ΦΕΚ 637/Β/31.8.1988) ως ακολούθως: 

1. Κατασκευή του υπογείου χώρου στάθμευσης του 
ΤΑ.Χ.ΔΙ.Κ. θα ενταχθεί στα πλαίσια δημοσίου διαγωνι¬ 
σμού ανάδειξης αναδόχου για την κατασκευή τεσσάρων 
συνολικά υπογείων χώρων στάθμευσης αυτοκινήτων, 
που θα προκηρύξει το Υ.ΠΕ.ΧΩ.Δ.Ε. με το σύστημα της 
μερικής χρηματοδότησης τρίτων και παραχώρηση της 
χρήσης και εκμετάλλευσης από τον ανάδοχο. 

2. Η κατασκευή του υπογείου χώρου θα επιχορηγηθεί α¬ 
πό Υ.ΠΕ.ΧΩ.Δ.Ε. και θα χρηματοδοτηθεί από τον ανάδο¬ 
χο χωρίς καμία απολύτως επιβάρυνση του ΤΑ.Χ.ΔΙ.Κ. 

3. Η μελέτη, ο τρόπος δημοπράτησης, η επίβλεψη και η 
κατασκευή του έργου, καθώς και η άσκηση κάθε άλλης 
αρμοδιότητας που ανήκει στον Κύριο του Έργου, μέχρι 
την ολοκληρωτική αποπεράτωσή του, ενεργούνται απο¬ 
κλειστικά από το Υ.ΠΕ.ΧΩ.Δ.Ε., δια των αρμοδίων υπηρε¬ 
σιών του, για όσο χρόνο ο παραχωρηθείς χώρος θα χρη¬ 
σιμοποιείται για τον σκοπό της παραχώρησης. Την απο¬ 
φασιστική αρμοδιότητα για την διαμόρφωση όλων των 
χώρων, των τυχόν μετατροπών για την αποτελεσματικό¬ 
τερη λειτουργικότητά τους και την ένταξή τους από από- 
ψεως αρχιτεκτονικής και πολεοδομικής στο σχέδιο πόλε- 
ως, θα την έχει το Υ.ΠΕ.ΧΩ.Δ.Ε. το οποίο κατά τη μελέτη " 
και κατασκευή του έργου θα επιμεληθεί ώστε η οροφή 
του σταθμού αυτοκινήτων: α) να δύναται να φέρει τα φορ¬ 
τία της τελικής διαμόρφωσης της πλατείας με τις απαραί¬ 


τητες φυτεύσεις και εξοπλισμούς και β) να είναι προσαρ¬ 
μοσμένη από φυσικό ανάγλυφο της περιοχής και τις υφι¬ 
στάμενες μηκοτομές των πέριξ δρόμων. Μετά την ολο¬ 
κλήρωση του διαγωνισμού και την κατακύρωση, η αρμό¬ 
δια υπηρεσία του Υ.ΠΕ.ΧΩ.Δ.Ε. θα υπογράψει κατά τη 
ρητή εξουσιοδότηση του ΤΑ.Χ.ΔΙ.Κ. τη σύμβαση παραχώ¬ 
ρησης με τον ανάδοχο, με τους όρους της 830/25.6.1997 
απόφασης του Δ.Σ. του ΤΑ.Χ.ΔΙ.Κ. της Διακήρυξης και 
των Τευχών Δημοπράτησης, μετά και από τη σύμφωνη 
προς τούτο γνώμη του Δ.Σ. του ΤΑ.Χ.ΔΙ.Κ. που θα δοθεί 
μέσα σε 20 μέρες από την αποστολή σ’ αυτό του σχεδίου 
της σύμβασης. 

4. Η κυριότητα όλου του παραχωρημένου χώρου, όπως 
και των έργων που θα κατασκευαστούν, παραμένει στο 
ΤΑ.Χ.ΔΙ.Κ. Το ΤΑ.Χ.ΔΙ.Κ. είναι επίσης ο αποκλειστικός δι¬ 
καιούχος των εσόδων από την σύμβαση παραχώρησης 
και θα εισπράττει αυτά απευθείας από τον ανάδοχο χωρίς 
οποιαδήποτε ανάμειξη του Υ.ΠΕ.ΧΩ.Δ.Ε. Μετά τη λήξη 
της παραχώρησης, η εκμετάλλευση του υπογείου χώρου 
στάθμευσης περιέρχεται στο ΤΑ.Χ.ΔΙ.Κ., το οποίο θα το 
εκμεταλλεύεται καθ’ οιονδήποτετρόπο επιθυμεί. 

5. Η από 28.3.90 προηγούμενη σύμβαση μεταξύ του 
ΤΑ.Χ.ΔΙ.Κ. και του Υ.ΠΕ.ΧΩ.Δ.Ε. καταργείται. 

6. Γιατηνπιοπάνω παραχώρηση θα υπογράφει νέα σχε¬ 
τική σύμβαση μεταξύ του ΤΑ.Χ.ΔΙ.Κ. και του Υ.ΠΕ.ΧΩ.Δ.Ε. 
όπως νόμιμα εκπροσωπούνται, με την οποία θα παραχω- 
ρηθεί στο Υ.ΠΕ.ΧΩ.Δ.Ε., προκειμένου αυτό να διενεργή¬ 
σει το διαγωνισμό της ανάδειξης του αναδόχου του έρ¬ 
γου, το δικαίωμα να περιλάβει στην Διακήρυξη του δια¬ 
γωνισμού και τον χώρο του ΤΑ.Χ.ΔΙ.Κ., όπως αυτός 
προσδιορίζεται στο π ρακτικό αρμόδιας επιτροπής αποτε- 
λούμενης από εκπρόσωπο του Υ.ΠΕ.ΧΩ.Δ.Ε. και της 
«ΘΕΜΙΣ ΚΑΤΑΣΚΕΥΑΣΤΙΚΗ Α.Ε.», που θα ορισθεί με από¬ 
φαση του Υπουργού Χωροταξίας, Περιβάλλοντος και 
Δημοσίων Έργων. 

7. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 27 Οκτωβρίου 1997 

Ο ΥΠΟΥΡΓΟΣ 

ΕΥΑΓΓΕΛΟΣ ΓΙΑΝΝΟΠΟΥΛΟΣ 
-♦- 

Αριθ. 1321.1Ε/05/97 (10) 

Τροποποίηση ισχύουσας 1321.3/07/90/23.11.1990 
Υπουργικής Απόφασης περί της δωρεάν ή με έκπτωση 
διακίνηση με Ε/Γ-Α/Κ πλοία. 

Ο ΥΠΟΥΡΓΟΣ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

α) Τις διατάξεις του άρθρου 178 του Ν.Δ. 187/73 «περί 
Κ.Δ.Ν.Δ.» (ΦΕΚ261 Α'). 

β) Την αριθμ. 1321.3/07/90/23.11.90 Υπουργική 
Απόφαση ΥΕΝ/ΔΘΣ 2ο για το αντικείμενο του θέματος 
(ΦΕΚ746Β790). 

γ) Το αριθμ. 05/22.5.97 Πρακτικό της Γνωμοδοτικής 
Επιτροπής Ακτοπλοϊκών Συγκοινωνιών (Γ.Ε.Α.Σ.). 

δ) Το άρθρο 29 α'του Ν. 1558/85, που προσετέθη με το 
άρθρο 27 του Ν. 2081/92 και το γεγονός ότι από την 
Απόφαση αυτή, δεν προκαλείται δαπάνη σε βάρος του 
Κρατικού Προϋπολογισμού. ι 

ε) Το από 29.5.96 ψήφισμα της Εθνικής Γενικής 

Συνομοσπονδίας Αναπήρων και θυμάτων Πολέμου 
Ελλάδος (Ε.Γ.Σ.Α.Θ.Π.Ε.), αποφασίζουμε: 

1. Εγκρίνουε την χορήγηση δύο εισιτηρίων κατ' έτος με 
ΕΚΠΤΩΣΗ 50% (Πενήντα τοις Εκατό) επί του ισχύοντος 
ναυλολογίου επιβατών σε κάθε θύμα πολέμου, κατά την 
διακίνησή τους με Ε/Γ - Α/Κ πλοία πλην των ΔΥΝΑΜΙΚΩΣ 
ΥΠΟΣΤΗΡΙΖΟΜΕΝΩΝ / ΤΑΧΥΠΛΟΩΝ πλοίων. 

2. Η έκδοση εισιτηρίου θα καταχωρείται από τον υπεύ¬ 
θυνο Ναυτικό ΠράκτοραήτονΟικονομικόΑξιωματικοτου 
πλοίου, στο βιβλάριο Ασθένειας με την επίδειξη του 
Δελτίου Ταυτότητας του ΥΠΟΥΡΓΕΙΟ ΕΘΝΙΚΗΣ ΑΜΥΝΑΣ 
/ ΓΓΕΘΑ / ΔΕΠΑΘΑ 


3. Την αριθμ. 1321.1Ε703/97/29.5.97 Απόφαση 
ΥΕΝ/ΔΘΣ 2 ΑΚΥΡΟΥΤΑΙ. 

4. Στο τέλος του Πίνακα II της (β) σχετικής Απόφασης 
και με αύξοντα αριθμό 27 προστίθεται σχετική καταχώρη- 
ση της παρεχόμενης με την παρούσα, έκπτωση διακίνη- 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως και να κοινοποιηθεί για εκτέλεση. 

Πειραιάς, 24 Οκτωβρίου 1997 

Ο ΥΠΟΥΡΓΟΣ 

ΣΤΑΥΡΟΣ ΑΡ. ΣΟΥΜΑΚΗΣ 

ΕΘΝΙΚΟ ΤΥΠΟΓΡΑΦΕΙΟ 


ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΗ * ΡΑΧ 52 34 312 


ΠΛΗΡΟΦΟΡΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 

ΚΕΝΤΡΙΚΗ ΥΠΗΡΕΣΙΑ 

Σολωμού 51 

ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 

Πληροφορίες δημοσιευμάτων Α.Ε. - Ε.Π.Ε. 5225 761 

5230 841 

Πληροφορίες δημοσιευμάτων λοιπών Φ.Ε.Κ. 5225 713 

5249 547 

Πώληση Φ.Ε.Κ. 5239 762 

Φωτοαντίγραφα παλαιών Φ.Ε.Κ. 5248 141 

Βιβλιοθήκη παλαιών Φ.Ε.Κ. 5248 188 

Οδηγίες για δημοσιεύματα Α.Ε. - Ε.Π.Ε. 5248 785 

Εγγραφή Συνδρομητών Φ.Ε.Κ. και 
αποστολή Φ.Ε.Κ. 5248 320 

ΘΕΣΣΑΛΟΝΙΚΗ 

Βασ. Όλγας 188, 1ος όρ -Τ.Κ. 546 55 (031) 423 956 
ΠΕΙΡΑΙΑΣ 4136 402 

Νικήτα 6-8 Τ.Κ. 185 31 4171 307 

ΠΑΤΡΑ (061) 271 249 

Κορίνθου 327 Τ.Κ. 262 23 224 581 

ΙΩΑΝΝΙΝΑ 

Διοικητήριο Τ.Κ. 454 44 (0651) 21 901 

ΚΟΜΟΤΗΝΗ (0531) 22 637 

Δημοκρατίας 1 Τ.Κ. 691 00 26 522 


ΤΙΜΗ ΦΥΛΛΩΝ 

ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


- Μέχρι 8 σελίδες 150 δρχ. 

- Από 9 μέχρι 16 σελίδες 300 δρχ. 

- Από 16 σελίδες και άνω προσαύξηση 100 δρχ. ανά δσέλιδο ή μέρος αυτού 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 

2531 

ΤΑΠΕΤ 3512 

Α' (Νόμοι, Π.Δ., Συμβάσεις κ.λπ.) 

50.000 δρχ. 

2.500 δρχ. 

Β' (Υπουργικές αποφάσεις κ.λπ.) 

50.000 *» 

2.500 .· 

Γ' (Διορισμοί, απολύσεις κ.λπ. Δημ. Υπαλλήλων) 

10.000 » 

500 >■ 

Δ' (Απαλλοτριώσεις, πολεοδομία κ.λπ.) 

50.000 ». 

2.500 » 

Αναπτυξιακών Πράξεων (Τ.Α.Π.Σ.) 

25.000 ». 

1.250 » 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

10.000 » 

500 » 

Παράρτημα ( Πίνακες επιτυχόντων διαγωνισμών) 

5.000 >> 

250 » 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 » 

500 »> 

Ανωτάτου Ειδικού Δικαστηρίου (Α.Ε.Δ.) 

3.000 » 

150 >■ 

Ανωνύμων Εταιρειών & Ε.Π.Ε. 

250.000 » 

12.500 ». 

Προκηρύξεων Α.Σ.Ε.Π. 

10.000 » 

500 » 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

200.000 » 

10.000 » 


* Οι συνδρομές του εσωτερικού προπληρώνονται στα Δημόσια Ταμεία που δίδουν αποδεικτικό είσπραξης (διπλότυπο) το 
οποίο με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

* Οι συνδρομές του εξωτερικού επιβαρύνονται πέρα των παραπάνω αναφερομένων ποσών με τα ταχυδρομικά τέλη και μπο¬ 
ρεί να στέλνονται με επιταγή και σε ανάλογο συνάλλαγμα στο Διευθυντή Οικονομικού του Εθνικού Τυπογραφείου. 

* Η πληρωμή του ποσοστού του ΤΑΠΕΤ που αντιστοιχεί σε συνδρομές, εισπράττεται στην Αθήνα από το Ταμείο του ΤΑΠΕΤ 
(Σολωμού 51 - Αθήνα) και στις άλλες πόλεις από τα Δημόσια Ταμεία. 

* Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό 
της συνδρομής και ολόκληρο το ποσό υπέρ του ΤΑΠΕΤ. 

* Η συνδρομή ισχύει για ένα χρόνο, που αρχίζει την 1η Ιανουάριου και λήγει την„31η Δεκεμβρίου του ίδιου χρόνου. Δεν 
εγγράφονται συνδρομητές για μικρότερο χρονικό διάστημα. 

* Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες του κοινού λειτουργούν καθημερινά από 08.00 έως 13.00 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





























